Diari Oficial de la Generalitat Valenciana


Sumari del DOGV 9549, del 08-03-2023 (2023/2352)

RESOLUCIÓ de 28 de desembre de 2022, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a la contractació de dones desocupades, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (Avalem Experiència).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9549

Data del DOGV
:   08-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2352


Data del document
:   28-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 28 de desembre de 2022, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a la contractació de dones desocupades, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (Avalem Experiència). [2023/2352]  
En el Diari Oficial de la Generalitat Valenciana d'11 de juliol de 2016, es va publicar l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa d'iniciativa social en col·laboració amb corporacions locals de la Comunitat Valenciana, modificada per l'Ordre 10/2017, de 8 de maig, de la Conselleria d'Economia Sostenible, Sectors Productius, Comerç i Treball, publicada en el Diari Oficial de la Generalitat Valenciana de 10 de maig de 2017.  
L'article 10.3 de l'Ordre 8/2016 estableix que cada convocatòria podrà delimitar els col·lectius de persones desocupades que resulten específicament destinatàries. Segons es constata de manera reiterada en totes les sèries estadístiques que es publiquen sobre aquest tema, la desocupació afecta especialment les dones; en concret, les estadístiques d'octubre de 2022 corroboren que la desocupació femenina a la Comunitat Valenciana supera en un 21,89 % la dels homes, per la qual cosa és necessari que s'introduïsquen mesures tendents a reduir una bretxa que deixa en situació d'especial vulnerabilitat aquest col·lectiu.  
Aquesta situació de desequilibri entre la desocupació masculina i la femenina augmenta en aquells municipis de menor grandària, on les limitades possibilitats que brinda el mercat laboral redueixen encara més les possibilitats que tenen les dones de trobar un lloc de treball.  
  
En aplicació d'aquesta previsió, aquesta convocatòria té per objecte subvencionar la contractació de dones desocupades per municipis que, segons les dades de població del padró de 2021, tenen menys de 5.000 habitants, o aquells que, encara que superen aquest llindar, siguen beneficiaris de la línia específica del Fons de cooperació municipal per a la lluita contra el despoblament dels municipis de la Comunitat Valenciana, establida en l'annex de la Resolució de 21 de juny de 2022, de la Presidència de la Generalitat.  
L'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que «En la tramitació anticipada d'atorgament de subvencions, de conformitat amb el que estableix l'article 41 d'aquesta llei, podrà arribar-se al moment procedimental immediatament anterior al de la resolució de la concessió, i haurà de constar en tots els tràmits que aquest atorgament estarà condicionat a l'existència de crèdit adequat i suficient per a això en els pressupostos de l'exercici econòmic següent».  
  
En el projecte de pressupostos de la Generalitat per a l'exercici 2023 figura en el capítol IV del subprograma 322.51, Foment d'ocupació, la línia de subvenció S2941 amb una dotació adequada i suficient per al finançament d'aquestes ajudes.  
D'acord amb el que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
1. Convocar per a l'exercici 2023 les subvencions destinades a la contractació de dones desocupades, per a la realització d'obres o serveis d'interés general en col·laboració amb corporacions locals de la Comunitat Valenciana, regulades per l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa Iniciativa Social en col·laboració amb corporacions locals de la Comunitat Valenciana, modificada per l'Ordre 10/2017, de 8 de maig, de la Conselleria d'Economia Sostenible, Sectors Productius, Comerç i Treball, publicada en el Diari Oficial de la Generalitat Valenciana de 10 de maig de 2017.  
2. Aquestes subvencions es finançaran amb càrrec al capítol 4, codi de línia S2941000, del subprograma 322.51, Foment d'ocupació, per un import global màxim de 27.288.773 euros, de fons procedents del Servei Públic d'Ocupació Estatal. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2023.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
  
Segon. Objecte i àmbit  
Aquesta convocatòria té per objecte la concessió de subvencions destinades a la contractació de dones desocupades, per a la realització d'obres o serveis d'interés general en l'àmbit de la Comunitat Valenciana.  
  
Tercer. Beneficiàries i condicions  
1. Podran ser beneficiàries les corporacions locals municipals de la Comunitat Valenciana o entitats dependents o vinculades a aquestes que hagen exercit competències en matèria d'ocupació, i que s'assenyalen en l'annex en complir els criteris recollits en el preàmbul.  
  
2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Costos subvencionables  
1. Les subvencions es destinaran al finançament dels costos salarials, incloent-hi la seua cotització a la Seguretat Social, de les dones desocupades que hagen sigut contractades per a l'execució d'actuacions programades per l'entitat beneficiària.  
2. Únicament s'entendrà com a cost salarial les percepcions econòmiques per la prestació del servei, a exclusió de dietes, indemnitzacions i bestretes a conseqüència de l'activitat laboral, retribucions de vacances no gaudides o altres percepcions que no tinguen la condició de salari.  
  
3. No resultaran subvencionables els dies que la persona treballadora es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
Cinqué. Destinatàries finals  
Les destinatàries finals d'aquest programa són les dones desocupades inscrites com a demandants d'ocupació en els Espais Labora de la Generalitat.  
  
Sisé. Procediment de selecció de les dones treballadores  
1. Després de la publicació en l'apartat de subvencions de foment d'ús de la web de LABORA Servei Valencià d'Ocupació i Formació dels imports assignats per l'òrgan col·legiat, les entitats beneficiàries hauran de presentar oferta d'ocupació a l'Espai Labora, que efectuarà una preselecció entre dones desocupades inscrites en els Espais Labora de la Generalitat que preferentment no resulten beneficiàries de prestacions o subsidis per desocupació o de rendes vinculades a processos d'inserció laboral.  
2. Per a la selecció final de les dones candidates es constituirà una comissió de baremació integrada per dos representants de l'entitat beneficiària, que exerciran la presidència (amb vot de qualitat) i la secretaria; i per sengles representants de les organitzacions sindicals integrants del Consell de Direcció de LABORA Servei Valencià d'Ocupació i Formació, que hauran de ser convocats amb una antelació mínima de cinc dies hàbils.  
3. L'entitat beneficiària contractarà els qui obtinguen major puntuació en la baremació dels criteris establits en l'annex de l'Ordre 8/2016, sense que puga contractar-se més d'una persona membre de la mateixa unitat familiar. En cas d'empat, se seleccionarà qui acredite menor renda per càpita de la unitat familiar.  
4. S'estendrà acta del procés de selecció, segons model normalitzat. En cas d'absència de la representació sindical, s'adjuntarà a l'acta la convocatòria remesa o la justificació de l'absència.  
5. Les dones candidates hauran de figurar inscrites com a desocupades en LABORA Servei Valencià d'Ocupació i Formació en el moment de la seua contractació, que en tot cas haurà de tindre lloc després de la resolució de concessió de la subvenció. No s'entendrà complit aquest requisit si la inscripció es produeix el dia en què s'inicia la relació laboral.  
6. Les treballadores podran ser substituïdes en cas de resolució del contracte de treball abans que finalitze el projecte per les causes recollides en l'article 5.6 de l'Ordre 8/2016, en la redacció que en fa l'Ordre 10/2017, o de la seua suspensió a causa de situacions d'incapacitat temporal, maternitat, paternitat o altres situacions amb obligació legal de reserva del lloc. Les substitucions es realitzaran segons l'ordre de puntuació per altres dones candidates que figuren inscrites com a desocupades demandants d'ocupació. Si cap de les dones candidates en situació de reserva reuneix els requisits per a ser contractada, s'iniciarà un nou procés de selecció segons el que estableix aquest article.  
  
Seté. Condicions de les contractacions  
1. Amb la subvenció concedida, les entitats beneficiàries podran efectuar les contractacions i executar els projectes que consideren convenients sempre que es respecten les següents condicions:  
a) Els contractes que es formalitzen hauran de tindre una duració d'almenys nou mesos a jornada completa («Contracte per a la millora de l'ocupabilitat i de la inserció laboral», amb el codi de contracte 405).  
b) Les contractacions no podran servir per a cobrir vacants dels llocs de treball de l'entitat.  
2. Les entitats beneficiàries podran ampliar amb els seus propis recursos la duració dels contractes subvencionats.  
3. Els projectes subvencionables hauran d'executar-se dins del període comprés entre la data de la resolució de concessió i el 15 de desembre de 2023.  
  
Huité. Forma i termini de presentació de sol·licituds  
1. La sol·licitud (comprensiva, així mateix, de la documentació exigida en el resolc nové) es presentarà de manera telemàtica en la seu electrònica de la Generalitat Valenciana, a través del procediment GUC habilitat a aquest efecte i denominat EMDONA 2023 Programa de subvencions iniciativa Social destinat a la contractació de dones desocupades, en col·laboració amb les corporacions locals. En la pàgina web de LABORA Servei Valencià d'Ocupació i Formació (www.labora.gva.es/corporacions-locals-mancomunitats-diputacions/foment-de-l-ocupacio) estarà disponible la informació sobre aquesta convocatòria i s'habilitarà un accés a la seu electrònica per a formular la sol·licitud. Per a això, s'haurà de disposar de signatura electrònica avançada, bé amb el certificat reconegut d'entitat o el certificat de representant d'entitat. No s'admetran les sol·licituds no presentades utilitzant el procediment GUC ací descrit.  
2. El termini per a la presentació de les sol·licituds serà de quinze dies hàbils a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
3. Només podrà presentar-se una sol·licitud per municipi. En cas que es presenten diverses sol·licituds, només s'admetrà la formulada per l'ajuntament.  
  
Nové. Contingut de la sol·licitud  
El tràmit telemàtic de presentació de la sol·licitud permetrà que l'entitat sol·licitant:  
a) Indique l'import de la subvenció sol·licitada; si no s'indica cap import, s'entendrà que l'entitat sol·licita l'import de 17.000 euros consignat en el resolc onzé. Només serà admissible variar l'import sol·licitat inicialment, mitjançant l'aportació d'un nou formulari annex que anul·larà l'anterior, durant el període de presentació de sol·licituds.  
b) Identifique el compte bancari en la qual LABORA ha d'efectuar el pagament de la subvenció. Si es tracta d'un nou compte, l'entitat haurà d'haver-lo donat d'alta prèviament a través del tràmit telemàtic habilitat a aquest efecte i denominat «Procediment per a tramitar les altes i baixes de les domiciliacions bancàries» (https://www.gva.es/va/inicio/procedimientos'id\_proc=22179&version=amp).  
c) Declare responsablement no estar incursa en les prohibicions per a obtindre la condició de beneficiària a què fan referència els apartats 2 i 3 de l'article 13 de la Llei 38/2003.  
  
Desé. Instrucció i procediment de concessió  
1. La concessió d'aquestes subvencions es tramitarà en règim de concurrència competitiva.  
2. La instrucció correspondrà a les direccions territorials de LABORA Servei Valencià d'Ocupació i Formació.  
3. L'òrgan instructor podrà demanar als interessats l'aportació addicional de tots els documents i dades aclaridores que considere necessaris per a resoldre sobre la sol·licitud presentada.  
4. Una vegada examinades les sol·licituds, l'òrgan instructor emetrà un informe en què farà constar que les entitats beneficiàries compleixen tots els requisits necessaris per a la concessió de les ajudes.  
5. En la subdirecció general competent en matèria d'ocupació es constituirà un òrgan col·legiat integrat per la persona titular d'aquesta subdirecció o la persona que designe per a la seua substitució, que el presidirà; dues vocals; i una persona que exercirà la secretaria, amb veu però sense vot. Els vocals i el secretari seran designats per la persona titular de la direcció general competent en matèria d'ocupació. L'òrgan col·legiat emetrà informe on es concrete el resultat de l'avaluació efectuada.  
6. En vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Onzé. Distribució de la dotació  
1. L'òrgan col·legiat proposarà la distribució de la dotació pressupostària d'acord amb els criteris següents:  
a) Es proposarà per a tots els sol·licitants un import de 17.000 euros, sense que en cap cas l'import assignat puga superar la quantia de l'ajuda sol·licitada.  
b) En el cas que la dotació no s'haja esgotat després de procedir segons el que es disposa en el paràgraf anterior, el sobrant es distribuirà fins a esgotar el crèdit disponible en proporció a la desocupació registrada.  
c) Si la dotació resulta insuficient per a procedir segons el que s'estableix en l'apartat a, es prioritzaran els municipis segons la major desocupació registrada.  
2. A l'efecte del que es disposa en l'apartat anterior, es tindran en compte les estadístiques de desocupació registrada corresponents al mes anterior al de la data de la resolució de convocatòria.  
3. La resolució de possibles empats s'efectuarà en funció de la pitjor evolució de la desocupació registrada en cada municipi. A aquest efecte, la comparativa es remuntarà als mesos precedents a l'indicat en l'apartat anterior que resulte necessari fins a desfer l'empat.  
  
Dotzé. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la Direcció General d'Ocupació i Formació.  
2. La resolució de concessió determinarà la quantia concedida i incorporarà les condicions, obligacions i determinacions accessòries a les quals haja de subjectar-se el beneficiari.  
3. El termini per a resoldre i notificar les resolucions procedents serà de sis mesos comptats a partir de l'endemà de finalització del termini de presentació de sol·licituds. Després d'haver transcorregut aquest termini sense que s'haja dictat una resolució expressa, la sol·licitud podrà entendre's desestimada per silenci administratiu.  
4. La resolució posarà fi a la via administrativa i s'hi podrà interposar un recurs potestatiu de reposició davant de la Direcció General de LABORA Servei Valencià d'Ocupació i Formació, en el termini d'un mes des de l'endemà d'haver sigut notificada, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu, en el termini de dos mesos, davant del jutjat contenciós administratiu competent, de conformitat amb els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Mitjà de notificació  
La notificació de les resolucions i actes de tràmit s'efectuarà a través de la seu electrònica de la Generalitat (https://sede.gva.es), i per a això la persona sol·licitant haurà de disposar de signatura electrònica avançada, bé amb el certificat reconegut d'entitat o certificat de representant d'entitat. A aquest efecte es remetrà un avís a l'adreça de correu electrònic que figure en l'expedient, on s'informarà que hi ha disponible una notificació en l'esmentada seu electrònica. La falta de pràctica de l'avís no impedirà que la notificació siga considerada plenament vàlida.  
  
  
Catorzé. Pagament anticipat  
Prèvia justificació de l'inici del projecte, podrà anticipar-se el pagament de fins al 30 per cent de la subvenció concedida o un altre percentatge superior que puga establir la Llei de pressupostos de la Generalitat per a 2023.  
  
Quinzé. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que el beneficiari complisca els requisits següents:  
a) Es trobe al corrent en el compliment de les seues obligacions tributàries i davant de la Seguretat Social i no siga deutor per resolució de procedència de reintegrament.  
b) Es trobe al corrent en el compliment de l'obligació de rendició dels seus comptes anuals a la Sindicatura de Comptes.  
2. A l'efecte del que es disposa en l'apartat anterior, el beneficiari haurà d'aportar una declaració responsable relativa a l'article 34.5 de la Llei general de subvencions; i l'òrgan gestor obtindrà de la Sindicatura de Comptes el certificat sobre el compliment de l'obligació de rendició de comptes anuals.  
  
Setzé. Justificació d'inici del projecte  
La documentació d'inici del projecte es justificarà en el termini d'un mes a partir de la data de contractació de les dones treballadores. Per a això s'emplenarà i registrarà el formulari web que estarà disponible en la pàgina web de LABORA i s'aportarà la següent documentació a través del tràmit «aportació de documentació a un expedient obert de LABORA (https://www.gva.es/va/inicio/procedimientos'id\_proc=18942&version=amp):  
a) Certificat d'inici en model normalitzat, subscrit pel secretari o la secretària de la corporació local o òrgan corresponent de les entitats dependents o vinculades a aquesta, amb la memòria explicativa del projecte i la identificació del codi comptable corresponent a la subvenció concedida.  
b) Acta de selecció de les dones contractades, amb la llista de dones desocupades tramesa per l'Espai Labora.  
c) Contractes de treball i la comunicació d'aquests a LABORA Servei Valencià d'Ocupació i Formació a través de l'aplicació Hsdbxey@.  
d) Altes en la Seguretat Social i informe de dades per a la cotització (IDC).  
e) Informació a les treballadores contractades sobre la procedència del finançament del programa.  
f) La documentació requerida per al pagament, a la qual fa referència el resolc anterior.  
g) Justificant de l'emplenament del formulari inicial d'indicadors per la persona contractada.  
  
Desseté. Justificació de la subvenció  
1. En el termini de dos mesos des de la finalització del període subvencionat dels contractes, l'entitat beneficiària haurà de justificar la subvenció concedida davant de la Direcció Territorial de LABORA Servei Valencià d'Ocupació i Formació. Per a això, presentarà un compte justificatiu que contindrà la documentació següent:  
1.1. Informe final de l'obra o servei realitzat, en model normalitzat.  
  
1.2. Certificat de despesa final en el qual el secretari o secretària o l'interventor o interventora de la corporació local, o òrgan corresponent de les entitats dependents o vinculades a aquesta, certificarà expressament que s'ha produït el pagament efectiu de les despeses justificades. Si en el moment de presentació del compte justificatiu hi ha cotitzacions i pagaments a compte d'IRPF pendents de pagament per no haver vençut el termini per a això, s'indicarà aquesta circumstància en el certificat, i s'hi adjuntarà un certificat acreditatiu del pagament d'aquests en el termini d'un mes a comptar de la data en què s'ha presentat davant de l'administració competent.  
1.3. Si és el cas, justificant del reintegrament dels fons no utilitzats. Quan s'efectue l'ingrés haurà d'identificar-se l'entitat beneficiària i el número d'expedient afectat.  
1.4. Certificat del secretari o secretària o l'interventor o interventora de la corporació local o òrgan corresponent de les entitats dependents o vinculades a aquesta relatiu a altres ingressos o subvencions que hagen finançat l'activitat subvencionada, amb indicació del concepte, import i procedència.  
1.5. Relació de dones contractades, amb el detall dels costos salarials i de Seguretat Social, per a la qual cosa s'aportarà la documentació que es detalla a continuació:  
a) Nòmines de les treballadores.  
b) Relació nominal de treballadors (RNT).  
1.6. Almenys dues fotografies de l'actuació realitzada.  
1.7. Justificació de la publicitat del finançament de la subvenció (cartells, fullets, premsa, publicació, etc.).  
1.8. La documentació requerida per al pagament, a la qual fa referència el resolc anterior.  
2. El beneficiari haurà de conservar aquesta documentació i mantindre juntament amb aquesta el resum anual de retencions i ingressos a compte sobre rendiments del treball, corresponent a l'exercici (model 190), que podrà ser requerit a l'efecte de control posterior.  
3. D'acord amb el que s'estableix en l'article 31.2 de la Llei 38/2003, general de subvencions, es considerarà despesa realitzada la que ha sigut efectivament pagada amb anterioritat a la finalització del termini de justificació, excepte el pagament de les cotitzacions a la Seguretat Social i IRPF que haja de presentar una vegada vençut aquest termini, que s'acreditarà, d'acord amb el que s'estableix en el punt 1.2 del present resolc, en el termini d'un mes a comptar de la data de la seua presentació davant de l'administració competent.  
  
Dihuité. Resolució de pagament i incidències  
La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes, correspon per delegació a la persona titular de la Direcció Territorial de LABORA Servei Valencià d'Ocupació i Formació.  
  
Denové. Dret de la competència  
Aquestes subvencions són compatibles amb el mercat comú i no estan subjectes a la comunicació o notificació a la Comissió Europea, ja que no els és aplicable el que s'estableix en l'article 107.1 del Tractat de funcionament de la Unió Europea, per estar destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen falsejar la competència.  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos a comptar des de l'endemà d'haver sigut publicada, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o potestativament un recurs de reposició davant d'aquest mateix òrgan en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que estimen pertinent.  
  
València, 28 de desembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.  
  
  
ANNEX  
Relació d'ajuntaments que poden sol·licitar la subvenció  
  
Codi municipal/ Municipi Província  
03883 Atzúbia, l' Alacant  
03795 Agost Alacant  
03004 Agres Alacant  
03578 Aigües Alacant  
03317 Alcalalí Alacant  
03268 Alcocer de Planes/Alcosser Alacant  
03650 Alcoleja Alacant  
03605 Alfafara Alacant  
03324 Algorfa Alacant  
03832 Algueña Alacant  
03469 Almudaina Alacant  
03421 Alqueria d'Asnar, l' Alacant  
03370 Balones Alacant  
03959 Benasau Alacant  
03893 Beneixama Alacant  
03088 Benferri Alacant  
03713 Beniarbeig Alacant  
03659 Beniardà Alacant  
03473 Beniarrés Alacant  
03600 Benigembla Alacant  
03642 Benidoleig Alacant  
03717 Benifallim Alacant  
03777 Benifato Alacant  
03578 Benijófar Alacant  
03638 Benilloba Alacant  
03310 Benillup Alacant  
03134 Benimantell Alacant  
03992 Benimarfull Alacant  
03489 Benimassot Alacant  
03564 Benimeli Alacant  
03038 Poble Nou de Benitatxell, el / Benitachell Alacant  
03498 Biar Alacant  
03626 Bolulla Alacant  
03262 Busot Alacant  
03475 Camp de Mirra, el / Campo de Mirra Alacant  
03251 Cañada Alacant  
03105 Castell de Castells Alacant  
03007 Confrides Alacant  
03663 Quatretondeta Alacant  
03710 Daya Nueva Alacant  
03452 Daya Vieja Alacant  
03984 Facheca Alacant  
03159 Famorca Alacant  
03091 Formentera del Segura Alacant  
03933 Gaianes Alacant  
03420 Gorga Alacant  
03923 Granja de Rocamora Alacant  
03006 Castell de Guadalest Alacant  
03252 Fondó de les Neus, el / Hondón de las Nieves Alacant  
03685 Hondón de los Frailes Alacant  
03737 Jacarilla Alacant  
03540 Xaló Alacant  
03446 Lorcha Alacant  
03612 Llíber Alacant  
03115 Millena Alacant  
03449 Orba Alacant  
03363 Orxeta Alacant  
03071 Parcent Alacant  
03040 Penàguila Alacant  
03110 Planes Alacant  
03072 Rafal Alacant  
03343 Ràfol d'Almúnia, el Alacant  
03536 Relleu Alacant  
03500 Romana, la Alacant  
03126 Sagra Alacant  
03114 Salinas Alacant  
03610 Sanet y Negrals Alacant  
03162 Sella Alacant  
03761 Senija Alacant  
03590 Tàrbena Alacant  
03812 Tibi Alacant  
03196 Tollos Alacant  
03048 Tormos Alacant  
03411 Torre Manzanas Alacant  
03527 Vall d'Alcalà, la Alacant  
03390 Vall d'Ebo, la Alacant  
03063 Vall de Gallinera Alacant  
03843 Vall de Laguar, la Alacant  
03455 Verger, el Alacant  
03727 Poblets, els Alacant  
03783 San Isidro Alacant  
12981 Atzeneta del Maestrat Castelló  
12428 Aín Castelló  
12500 Albocàsser Castelló  
12273 Alcudia de Veo Castelló  
12771 Alfondeguilla Castelló  
12708 Algimia de Almonacid Castelló  
12551 Almedíjar Castelló  
12730 Altura Castelló  
12022 Arañuel Castelló  
12426 Ares del Maestrat Castelló  
12236 Argelita Castelló  
12391 Artana Castelló  
12361 Ayódar Castelló  
12133 Azuébar Castelló  
12735 Barracas Castelló  
12363 Bejís Castelló  
12450 Benafer Castelló  
12221 Benafigos Castelló  
12491 Benassal Castelló  
12791 Benlloc Castelló  
12641 Cabanes Castelló  
12457 Càlig Castelló  
12294 Canet lo Roig Castelló  
12232 Castell de Cabres Castelló  
12377 Castellfort Castelló  
12346 Castellnovo Castelló  
12902 Castillo de Villamalefa Castelló  
12668 Catí Castelló  
12926 Caudiel Castelló  
12196 Cervera del Maestre Castelló  
12793 Cinctorres Castelló  
12170 Cirat Castelló  
12745 Cortes de Arenoso Castelló  
12208 Costur Castelló  
12204 Coves de Vinromà, les Castelló  
12299 Culla Castelló  
12921 Xert Castelló  
12469 Chilches / Xilxes Castelló  
12304 Xodos / Chodos Castelló  
12573 Chóvar Castelló  
12582 Eslida Castelló  
12694 Espadilla Castelló  
12405 Fanzara Castelló  
12650 Figueroles Castelló  
12339 Forcall Castelló  
12615 Fuente la Reina Castelló  
12951 Fuentes de Ayódar Castelló  
12747 Gaibiel Castelló  
12832 Geldo Castelló  
12079 Herbers Castelló  
12059 Higueras Castelló  
12896 Jana, la Castelló  
12389 Jérica Castelló  
12628 Llucena / Lucena del Cid Castelló  
12437 Ludiente Castelló  
12456 Llosa, la Castelló  
12719 Mata, la Castelló  
12716 Matet Castelló  
12979 Montán Castelló  
12486 Montanejos Castelló  
12352 Morella Castelló  
12733 Navajas Castelló  
12107 Olocau del Rey Castelló  
12055 Palanques Castelló  
12639 Pavías Castelló  
12309 Pina de Montalgrao Castelló  
12840 Portell de Morella Castelló  
12728 Puebla de Arenoso Castelló  
12385 Pobla de Benifassà, la Castelló  
12651 Pobla Tornesa, la Castelló  
12017 Ribesalbes Castelló  
12448 Rossell Castelló  
12043 Sacañet Castelló  
12674 Salzadella, la Castelló  
12240 Sant Jordi / San Jorge Castelló  
12786 Sant Mateu Castelló  
12149 San Rafael del Río Castelló  
12241 Santa Magdalena de Pulpis Castelló  
12867 Serratella, la Castelló  
12817 Sierra Engarcerán Castelló  
12781 Soneja Castelló  
12879 Sot de Ferrer Castelló  
12898 Suera / Sueras Castelló  
12173 Tales Castelló  
12047 Teresa Castelló  
12357 Tírig Castelló  
12972 Todolella Castelló  
12988 Toga Castelló  
12471 Torás Castelló  
12736 Toro, El Castelló  
12970 Torralba del Pinar Castelló  
12173 Torrechiva Castelló  
12960 Torre d'En Besora, la Castelló  
12310 Torre d'en Doménec, la Castelló  
12409 Traiguera Castelló  
12276 Useres, les / Useras Castelló  
12936 Vallat Castelló  
12821 Vall d'Alba Castelló  
12385 Vall de Almonacid Castelló  
12074 Vallibona Castelló  
12989 Vilafamés Castelló  
12039 Vilafranca / Villafranca del Cid Castelló  
12274 Villahermosa del Río Castelló  
12250 Villamalur Castelló  
12510 Vilanova d'Alcolea Castelló  
12746 Villanueva de Viver Castelló  
12288 Vilar de Canes Castelló  
12210 Vilavella, la Castelló  
12025 Villores Castelló  
12874 Vistabella del Maestrat Castelló  
12869 Viver Castelló  
12677 Zorita del Maestrazgo Castelló  
12484 Zucaina Castelló  
12745 Alqueries, les / Alquerías del Niño Perdido Castelló  
12810 Sant Joan de Moró Castelló  
46802 Ademuz València  
46583 Ador València  
46123 Atzeneta d'Albaida València  
46610 Agullent València  
46386 Albalat de la Ribera València  
46661 Albalat dels Sorells València  
46579 Albalat dels Tarongers València  
46341 Alborache València  
46725 Albuixech València  
46216 Alcàntera de Xúquer València  
46575 Alcublas València  
46839 Alfauir València  
46654 Alfara de la Baronia València  
46406 Alfara del Patriarca València  
46243 Alfarp València  
46339 Alfarrasí València  
46606 Algar de Palancia València  
46737 Algímia d'Alfara València  
46765 Almiserà València  
46147 Almoines València  
46622 Alpuente València  
46214 Alqueria de la Comtessa, l' València  
46001 Andilla València  
46853 Anna València  
46789 Antella València  
46737 Aras de los Olmos València  
46478 Aielo de Malferit València  
46237 Aielo de Rugat València  
46121 Ayora València  
46845 Barxeta València  
46450 Barx València  
46658 Bèlgida València  
46077 Bellreguard València  
46766 Bellús València  
46509 Benagéber València  
46563 Benavites València  
46963 Beneixida València  
46286 Beniarjó València  
46506 Beniatjar València  
46566 Benicolet València  
46094 Benifairó de les Valls València  
46651 Benifairó de la Valldigna València  
46004 Beniflá València  
46162 Benimodo València  
46654 Benimuslem València  
46870 Beniparrell València  
46261 Benirredrà València  
46377 Benissanó València  
46141 Benissoda València  
46076 Benissuera València  
46490 Bicorp València  
46500 Bocairent València  
46456 Bolbaite València  
46759 Bonrepòs i Mirambell València  
46512 Bufali València  
46206 Bugarra València  
46682 Calles València  
46100 Camporrobles València  
46204 Càrcer València  
46022 Carrícola València  
46820 Casas Altas València  
46338 Casas Bajas València  
46737 Casinos València  
46126 Castellón de Rugat València  
46024 Castellonet de la Conquesta València  
46232 Castielfabib València  
46146 Catadau València  
46356 Caudete de las Fuentes València  
46821 Cerdà València  
46973 Cofrentes València  
46493 Corbera València  
46165 Cortes de Pallás València  
46179 Cotes València  
46530 Quart de les Valls València  
46034 Quartell València  
46017 Quatretonda València  
46143 Chelva València  
46845 Chella València  
46153 Chera València  
46169 Chulilla València  
46177 Daimús València  
46954 Domeño València  
46900 Dos Aguas València  
46375 Emperador València  
46571 Enguera València  
46847 Ènova, l' València  
46890 Estivella València  
46157 Estubeny València  
46737 Faura València  
46625 Favara València  
46671 Fontanars dels Alforins València  
46115 Fortaleny València  
46783 Font d'En Carròs, la València  
46348 Font de la Figuera, la València  
46602 Fuenterrobles València  
46540 Gavarda València  
46107 Genovés, el València  
46102 Gestalgar València  
46898 Gilet València  
46452 Godelleta València  
46259 Granja de la Costera, la València  
46154 Guadasséquies València  
46576 Guardamar de la Safor València  
46477 Higueruelas València  
46321 Jalance València  
46282 Jarafuel València  
46697 Xeresa València  
46711 Loriguilla València  
46790 Losa del Obispo València  
46985 Llutxent València  
46093 Llocnou d'En Fenollet València  
46095 Llocnou de la Corona València  
46052 Llocnou de Sant Jeroni València  
46415 Llanera de Ranes València  
46342 Llaurí València  
46128 Llombai València  
46484 Llosa de Ranes, la València  
46346 Macastre València  
46261 Manuel València  
46455 Marines València  
46944 Massalavés València  
46444 Massalfassar València  
46280 Millares València  
46047 Miramar València  
46925 Moixent / Mogente València  
46183 Montaverner València  
46883 Montesa València  
46697 Montitxelvo / Montichelvo València  
46970 Montroi/Montroy València  
46139 Navarrés València  
46451 Novetlè / Novelé València  
46022 Olocau València  
46828 Otos València  
46300 Palma de Gandía València  
46200 Palmera València  
46364 Palomar, el València  
46800 Pedralba València  
46363 Petrés València  
46662 Piles València  
46370 Pinet València  
46129 Polinyà de Xúquer València  
46341 Potries València  
46319 Pobla del Duc, la València  
46110 Puebla de San Miguel València  
46909 Pobla Llarga, la València  
46946 Quesa València  
46039 Rafelcofer València  
46546 Rafelguaraf València  
46589 Ráfol de Salem València  
46946 Real de Gandia, el València  
46014 Real València  
46995 Riola València  
46266 Rotglà i Corberà València  
46524 Ròtova València  
46358 Rugat València  
46270 Salem València  
46268 Sant Joanet València  
46980 Segart València  
46448 Sellent València  
46012 Sempere València  
46518 Senyera València  
46539 Serra València  
46599 Siete Aguas València  
46941 Simat de la Valldigna València  
46865 Sinarcas València  
46230 Sollana València  
46093 Sot de Chera València  
46589 Sumacàrcer València  
46381 Teresa de Cofrentes València  
46853 Terrateig València  
46901 Titaguas València  
46136 Torrebaja València  
46647 Torrella València  
46793 Torres Torres València  
46827 Tous València  
46217 Tuéjar València  
46465 Vallada València  
46883 Vallanca València  
46002 Vallés València  
46447 Venta del Moro València  
46055 Vilallonga/Villalonga València  
46078 Villar del Arzobispo València  
46672 Villargordo del Cabriel València  
46323 Vinalesa València  
46773 Yátova València  
46884 Yesa, La València  
46729 Zarra València  
46893 Gátova València  
46678 Benicull de Xúquer València